stanford-oval/wikipedia huggingface dataset:
ไซมอน เว็บบ์

| ไซมอน เว็บบ์ |
| --- | --- |
เว็บบ์ใน พ.ศ. 2554
ข้อมูลพื้นฐาน
ชื่อเกิด: ไซมอน โซโลมอน เว็บบ์
เกิด:  (1976-03-30) 30 มีนาคม ค.ศ. 1976 (48 ปี)
ที่เกิด: Moss Side, แมนเชสเตอร์, England
แนวเพลง: ป็อป, โซล, อาร์แอนด์บี, ฮิพฮอพ
อาชีพ: นักร้อง-นักแต่งเพลง, แร็ปเปอร์, นักแสดง, ผู้จัดการเพลง
ช่วงปี: 2000–ปัจจุบัน
ค่ายเพลง: Innocent Records (2005–08)
นักดนตรี
ไซมอน โซโลมอน เว็บบ์ (อังกฤษ: Simon Solomon Webbe; เกิด 30 มีนาคม พ.ศ. 2519) เป็นนักร้อง, นักแต่งเพลง, แร็ปเปอร์, นักแสดง และผู้จัดการเพลงชาวอังกฤษ เขามีชื่อเสียงจากการเป็นสมาชิกวงบอยแบนด์ บลู ก่อตั้งขึ้นในปี พ.ศ. 2543 ก่อนที่จะแยกวงในปี 2548 และปฏิรูปในปี 2552 โดยมียอดขายมากกว่า 15 ล้านแผ่น เว็บบ์เปิดตัวสตูดิโออัลบั้มเดี่ยว 3 อัลบั้มในปี 2548, 2549 และ 2560 ขายได้มากกว่า 700,000 แผ่นทั่วโลกและมี 5 เพลงติด 40 อันดับแรกในสหราชอาณาจักร
ประวัติ

"ไซมอน เว็บบ์" ก่อนที่จะมาเป็นนักร้อง เขาเคยเป็นนักฟุตบอลที่เกือบได้ร่วมสโมสรดัง อย่าง ลิเวอร์พูล และ แอสตันวิลลา แต่ต้องหยุดกลางคันเพราะอาการกล้ามเนื้อฉีก เขาจึงหันเหสู่อาชีพนายแบบจากการได้ตำแหน่ง "เฟซ ออฟ เดอะ เยียร์" จากนิตยสารอังกฤษชื่อดัง "ไพรด์" เขาเข้าร่วมวงบลูในปี 2000 เพลงฮิตหลายเพลงของวงเป็นฝีมือการแต่งของเขา อาทิ All Rise, Fly By, One Love เป็นต้น
ปัจจุบัน ไซมอนเป็นเจ้าของบริษัทโมเดลลิ่ง และบริษัทโปรดัคชั่นที่ทำหน้าที่พัฒนาและจัดหาศิลปินให้กับค่ายเพลง นอกจากนี้ เขาก็ยังเป็นนักแสดงอีกด้วย โดยภาพยนตร์เรื่องล่าสุดที่เขาแสดงก็คือ ‘เดอะ ทรูธ อะเบ๊าท์ เลิฟ’
ภาพยนตร์เรื่อง Fantastic Four ภาค 2 : Rise of the Silver Surfer ภาพยนตร์แนวซูเปอร์ฮีโร่ได้ไซมอน เว็บบ์มาแต่งและร้องให้ โดยใช้ชื่อเพลงว่า Ride the Storm
แนวเพลง

สไตล์เพลงที่เป็นตัวของเขาเอง เขาเรียกแนวเพลงนี้ว่า "urban folk" ที่เป็นการผสมผสานกันของเสียงร้องในแบบ soulful, จังหวะ urban beats, และกีต้าร์อะคูสติก
ผลงาน > อัลบั้ม

Sanctuary (2005) - เข้าชาร์ทสูงสุดอันดับ 7 ในอังกฤษ
Grace (2006) - เข้าชาร์ทสูงสุดอันดับ 11 ในอังกฤษ
ผลงาน > ซิงเกิล

"Lay Your Hands" เข้าชาร์ทสูงสุดอันดับ 4 ในอังกฤษ
"No Worries" เข้าชาร์ทสูงสุดอันดับ 4 ในอังกฤษ
"After All This Time" เข้าชาร์ทสูงสุดอันดับ 16 ในอังกฤษ
"Coming Around Again" เข้าชาร์ทสูงสุดอันดับ 12 ในอังกฤษ
"My Soul Pleads For You"
แหล่งข้อมูลอื่น

เว็บไซต์อย่างเป็นทางการของ ไซมอน เว็บบ์ เก็บถาวร 2006-12-19 ที่ เวย์แบ็กแมชชีน
| ด ค กบลู |
| --- | --- |
 แอนโทนี คอสตา  ดันแคน เจมส์  ลี ไรอัน  ไซมอน เว็บบ์ 
สตูดิโออัลบั้ม:  All Rise  One Love  Guilty  Roulette  Colours 
อัลบั้มรวม:  The Remixes  Best of Blue  4Ever Blue  The Platinum Collection  The Collection  Ultimate Blue 
ซิงเกิล:  "All Rise"  "Too Close"  "If You Come Back"  "Fly By II"  "One Love"  "Sorry Seems to Be the Hardest Word"  "U Make Me Wanna"  "Guilty"  "Signed, Sealed, Delivered I'm Yours"  "Breathe Easy"  "Bubblin'"  "Curtain Falls"  "Get Down on It"  "Only Words I Know"  "I Can"  "Hurt Lovers"  "Without You" 
ซิงเกิ้ลอื่นๆ:  "I Wish It Could Be Christmas Everyday" 
ทัวร์:  The Big Reunion  Roulette Tour 
เกี่ยวข้อง:  ผลงานเพลง  Eurovision: Your Country Needs Blue
ไซอิ๋ว

สำหรับความหมายอื่น ดูที่ ไซอิ๋ว (แก้ความกำกวม)
| --- | --- |
หนังสือเรื่องไซอิ๋ว ฉบับภาษาจีน สมัยคริสต์ศตวรรษที่ 16
ผู้ประพันธ์: อู๋เฉิงเอิน
ชื่อเรื่องต้นฉบับ: 西遊記
ผู้แปล: จำนวนมาก
ประเทศ: จีน
ภาษา: ภาษาจีน
สำนักพิมพ์: จำนวนมาก
วันที่พิมพ์: ช่วงคริสต์ทศวรรษ 1590
ชนิดสื่อ: หนังสือ
ภาพวาดเรื่องไซอิ๋ว จากพระราชวังฤดูร้อน ที่ ประเทศจีน แสดงภาพตัวละครเอกของเรื่อง (จากซ้าย) ซึงหงอคง, ม้ามังกร, พระถังซัมจั๋ง, ตือโป๊ยก่าย, ซัวเจ๋ง
ไซอิ๋ว (จีนตัวย่อ: 西游记; จีนตัวเต็ม: 西遊記; พินอิน: Xī yóu jì ซีโหยวจี้; อังกฤษ: Journey to the West แปลตรงตัวว่า บันทึกการเดินทางสู่ตะวันตก) เป็นนิยายคลาสสิกของจีน แต่งขึ้นประมาณปี ค.ศ. 1590 ช่วงราชวงศ์หมิง ประพันธ์โดย อู๋เฉิงเอิน
ไซอิ๋วเป็นเรื่องของการเดินทางไปยังอมรโคยานทวีป(西牛贺州/西牛货洲) เพื่ออัญเชิญคัมภีร์พระพุทธศาสนาของหลวงจีนชื่อ ถังซัมจั๋ง (อ้างอิงจากผู้มีตัวตนจริงในประวัติศาสตร์ มีนามว่าพระเสวียนจั้ง 玄奘大師) โดยมีสัตว์ 3 ตัวเป็นเพื่อนร่วมทาง คือ เห้งเจีย (ปีศาจลิง) ตือโป๊ยก่าย (ปีศาจหมู) และซัวเจ๋ง (ปีศาจในแม่น้ำ) ซึ่งระหว่างการเดินทางต้องพบกับการขัดขวางของเหล่าปีศาจมากมาย ด้วยเนื้อหาที่เป็นการผจญภัย และมีสัตว์เป็นตัวเอก ทำให้ไซอิ๋วได้รับความนิยมจากหมู่เยาวชนมากที่สุดในวรรณกรรมเอกทั้ง 4 เรื่อง เป็นหนึ่งในสี่สุดยอดวรรณกรรมจีนร่วมกับสามก๊ก(三國演義) ความฝันในหอแดง (紅樓夢) และซ้องกั๋ง (水滸傳)
การ์ตูนญี่ปุ่นเรื่อง ดราก้อนบอล เป็นหนึ่งในงานที่ได้รับอิทธิพลจากไซอิ๋ว
หลักฐานภาพจิตรกรรมฝาผนังตุนหวง พระเสวียนจั้ง เดินทางมีสัมภาระจูงเสือเดินทางไปด้วย
ในแวดวงของสื่อบันเทิงมีการนำเนื้อหาของนิยายเรื่องนี้มาสร้างใหม่เป็นเวอร์ชั่นที่หลากหลาย เช่น ละครทีวี ชุด ไซอิ๋ว ศึกเทพอสูรสะท้านฟ้า, ภาพยนตร์เรื่อง ไซอิ๋ว สุดยอดราชาวานร (2021) เป็นต้น
ดูเพิ่ม

วรรณกรรมจีน
สี่สุดยอดวรรณกรรมจีน
แหล่งข้อมูลอื่น

ไซอิ๋วพร้อมภาพประกอบ เก็บถาวร 2010-09-18 ที่ เวย์แบ็กแมชชีน
| ด ค กไซอิ๋ว |
| --- | --- |
ฉบับละครทีวี • ฉบับการ์ตูนทีวี •  ตัวละครในไซอิ๋ว • รายชื่อตอน
ตัวละครหลัก: พระถังซัมจั๋ง • ซึงหงอคง • ตือโป๊ยก่าย • ซัวเจ๋ง
ตัวละครรอง: เง็กเซียนฮ่องเต้ • ยี่หนึงจินกุน • ถักทะลีทีอ๋อง • มูจา • นาจา • อั้งฮั้ยยี้ •  เจ้าแม่กวนอิม • กือเล่งสืน • ไทแป๊ะกิมแช • ไท้เสียงเล่ากุน
| ด ค กสี่สุดยอดวรรณกรรมจีน |
| --- | --- |
 สามก๊ก  ไซอิ๋ว  ซ้องกั๋ง  ความฝันในหอแดง 
บุปผาในกุณฑีทอง (บางครั้งนับว่าเป็นสุดยอดวรรณกรรมจีนลำดับที่ห้า)
唐僧圖
ไซเลนต์ฮิลล์ เอฟ

| ไซเลนต์ฮิลล์ เอฟ |
| --- | --- |

ผู้พัฒนา: นีโอบาดส์เอ็นเทอร์เทนเมนท์
ผู้จัดจำหน่าย: โคนามิ
กำกับ: Al Yang
อำนวยการผลิต: Motoi Okamoto
เขียนบท: Ryukishi07
ชุด: ไซเลนต์ฮิลล์
แนว: สยองขวัญเอาชีวิตรอด
รูปแบบ: ผู้เล่นคนเดียว
ไซเลนต์ฮิลล์ เอฟ (อังกฤษ: Silent Hill f) เป็นวิดีโอเกมแนวสยองขวัญเอาชีวิตรอดที่พัฒนาโดยนีโอบาดส์เอ็นเทอร์เทนเมนท์ และจัดจำหน่ายโคนามิ ไซเลนต์ฮิลล์ เอฟ จะเป็นเกมภาคหลักลำดับที่ 9 ในแฟรนไชส์ ​​ไซเลนต์ฮิลล์ และเป็นชื่อเกมภาคหลักเกมแรกในแฟรนไชส์ในรอบกว่าทศวรรษ ซึ่งแตกต่างจากเกมก่อนหน้านี้ในซีรีส์ตรงที่ฉากจะไม่ได้อยู่ในเมืองที่ตั้งอยู่ แต่จะอยู่ในชนบทของญี่ปุ่นช่วงคริสต์ทศวรรษ 1960 แทน
การพัฒนา

ในเดือนกุมภาพันธ์ พ.ศ. 2564 มีรายงานว่าโคนามิกำลังวางแผนที่จะฟื้นฟูแฟรนไชส์ ​​ไซเลนต์ฮิลล์ โดยมีสตูดิโอบุคคลที่สามหลายแห่งพัฒนาเกมใหม่ ในเดือนตุลาคม พ.ศ. 2565 โคนามิได้ประกาศโครงการ ​​ไซเลนต์ฮิลล์ ใหม่สี่โครงการ ซึ่งเป็นเวลากว่า 10 ปีหลังจากเกม ไซเลนต์ฮิลล์: ดาวน์พัวร์ ได้วางจำหน่าย โคนามิได้เปิดเผยว่า ไซเลนต์ฮิลล์ เอฟ จะถูกพัฒนาโดยนีโอบาดส์เอ็นเทอร์เทนเมนท์ สตูดิโอวิดีโอเกมสัญชาติไต้หวัน
ตัวเกมจะกำกับโดย Al Yang ผู้อำนวยการฝ่ายสร้างสรรค์ของนีโอบาดส์เอ็นเทอร์เทนเมนท์ เขียนบทโดย Ryukishi07 สิ่งมีชีวิตและตัวละครจะออกแบบโดย Kera ศิลปินชาวญี่ปุ่นและอำนวยการผลิตโดย Motoi Okamoto อดีตโปรดิวเซอร์ของนินเท็นโด
ไซเมทิดีน

| --- | --- |


ข้อมูลทางคลินิก
ข้อมูลทะเบียนยา:  TH Ya&You: Cimetidine  US FDA: Cimetidine 
ระดับความเสี่ยงต่อทารกในครรภ์:  AU: B1   US: B (ไม่มีความเสี่ยงในสัตว์)   
ช่องทางการรับยา: Oral, parenteral
รหัส ATC: A02BA01 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   UK: POM (Prescription only)   OTC/℞-only (U.S., dose-dependent) 
ข้อมูลเภสัชจลนศาสตร์
ชีวประสิทธิผล: 60–70%
การจับกับโปรตีน: 15–20%
การเปลี่ยนแปลงยา: Hepatic
ครึ่งชีวิตทางชีวภาพ: 2 hours
การขับออก: ปัสสาวะ (ไต)
ตัวบ่งชี้
 ชื่อตามระบบ IUPAC 2-cyano-1-methyl-3-(2-[(5-methyl-1H-imidazol-4-yl)methylthio]ethyl)guanidine 
เลขทะเบียน CAS: 51481-61-9
PubChem CID: 2756
DrugBank: APRD00568
ChemSpider: 2654
ECHA InfoCard: 100.052.012 
ข้อมูลทางกายภาพและเคมี
สูตร: C10H16N6S
มวลต่อโมล: 252.34 g/mol g·mol−1
 สารานุกรมเภสัชกรรม
ไซเมติดีน (อังกฤษ: Cimetidine) เป็นฮีสตามีน H2-รีเซพเตอร์ แอนตาโกนิสต์ ที่ยับยั้งการผลิตดรดในกระเพาะอาหาร ใช้รักษาอาการฮาร์ตเบิร์น และ แผลในกระเพาะอาหาร ผลิตและจำหน่ายโดยแกลกโซสมิทไคลน์ (GlaxoSmithKline) มีชื่อาทงการค้าว่า ทากาเมท®, (Tagamet®,) ได้รับการอนุมัติจาก อย.สหรัฐอเมริกา เมื่อ 1 มกราคม, 2522
ไซออน.ที

| ไซออน> ที자이언티 |
| --- | --- |
ไซออน.ที ที่คอนเสิร์ตเอ็มบีซีเรดิโอดีเจเมื่อเดือนกันยายน 2015
ข้อมูลพื้นฐาน
ชื่อเกิด: คิม แฮ-ซล
เกิด:  (1989-04-13) 13 เมษายน ค.ศ. 1989 (35 ปี) เกาหลีใต้
แนวเพลง:  ฮิปฮอป  อาร์แอนด์บี  ซินธ์ป็อป 
อาชีพ:  นักร้อง-นักแต่งเพลง  แร็ปเปอร์ 
ช่วงปี: 2011–ปัจจุบัน
ค่ายเพลง: Amoeba Culture เดอะแบล็กเลเบิล Standard Friends


ชื่อเกาหลี
ฮันกึล: 김해솔
อาร์อาร์: Gim Hae-sol 
เอ็มอาร์: Kim Haesol 
ชื่อในวงการ
ฮันกึล: 자이언티
อาร์อาร์: Jaieonti 
เอ็มอาร์: Chaiǒnt'i 
 
นักดนตรี
คิม แฮ-ซล  (เกาหลี: 김해솔; เอ็มอาร์: Kim Hae-sol; เกิด 13 เมษายน 1989) เป็นที่รู้จักในชื่อไซออน.ที (เกาหลี: 자이언티; อังกฤษ: Zion.T) เป็นนักร้องฮิปฮอปและอาร์แอนด์บีชาวเกาหลีใต้ที่เซ็นสัญญากับเดอะแบล็กเลเบิล ซึ่งเป็นค่ายในเครือของวายจีเอนเตอร์เทนเมนต์ที่บริหารโดยเท็ดดี พักและ Kush เขาออกสตูดิโออัลบั้ม เรดไลต์ (Red Light, 2013) และอีพีอีกสองอีพี และเขายังได้ทำงานร่วมกับศิลปินเคป็อปที่มีชื่อเสียง เช่น จี-ดรากอน, จีโค่ และไซ
ประวัติ

ไซ.ออนทีเปิดตัวในปี 2554 และผลงานชิ้นแรกของเขาคือการ่วมมือกับศิลปินฮิปฮอปที่มีชื่อเสียง ชื่อของเขาประกอบด้วย Zion คือสถานที่หนึ่งในคัมภีร์ไบเบิล และ T ที่เป็นตัวแทนของไม้กางเขน เขาออกเพลงเดี่ยวครั้งแรกของเราที่ชื่อว่า Click Me ในเดือนเมษายนปี 2554 อัลบั้มแรกของเรา Red light ก็ออกตามมาในวันที่ 9 เมษายน 2556 และในเดือนธันวาคม 2556 เขาก็ได้ออกมินิอัลบั้ม Mirror Ball ออกมา พร้อมกับมิวสิกวิดีโอแรกของเขา Miss Kim
ไซออนทียังได้ร่วมร้องเพลงในอัลบั้มของศิลปินเกาหลีคนอื่น ๆ เช่น อินฟินิต เอช, จี ดรากอน และ คิม จงฮย็อน จากชายนี
วันที่ 1 กุมภาพันธ์ 2558 เขาได้ออกเพลง Just ร่วมกับ Crush ศิลปินที่เพิ่งเปิดตัว เขายังออกเพลง Eat ตามมาในวันที่ 19 พฤษภาคม และในเดือนตุลาคม 2558 เขาก็ได้ออกเพลง No Make Up ตามมา
ผลงาน

2556 : Red Light
2556 : Mirrorball
รางวัล

| ปี | รางวัล | สาขา | ผล |
| --- | --- | --- | --- |
| 2557 | 11th Korean Music Awards | Best R&B and Soul album | ชนะ |
| 2558 | 7th MelOn Music Awards | Top 10 Artists | ชนะ |
| 2558 | 7th MelOn Music Awards | Artist Of the Year | เสนอชื่อเข้าชิง |
| 2558 | 17th Mnet Asian Music Awards | Best Male Artist | เสนอชื่อเข้าชิง |
| 2558 | 17th Mnet Asian Music Awards | UnionPay Artist of the Year | เสนอชื่อเข้าชิง |
| 2558 | 17th Mnet Asian Music Awards | Best Vocal Performance - Male | ชนะ |
| 2558 | 17th Mnet Asian Music Awards | UnionPay Song of the Year | เสนอชื่อเข้าชิง |
| 2558 | 17th Mnet Asian Music Awards | Best Collaboration & Unit | ชนะ |
| ปี | รางวัล | สาขา | ผล |
| --- | --- | --- | --- |
| 2559 | 5th Gaon Chart Music Awards | R&B Discovery of the Year | ชนะ |
| 2559 | 30TH Golden Disc Awards  | Digital Bonsang ประเภทยอดจำหน่ายเพลงทางอินเตอร์เน็ต | ชนะ |
| 2560 | 19th Mnet Asian Music Awards | Best Male Artist | เข้าชิง |
แหล่งข้อมูลอื่น

ไซออน.ที ที่เอกซ์ (ทวิตเตอร์)
ไซอิ๋ว (ละครโทรทัศน์ พ.ศ. 2553)

บทความนี้เกี่ยวกับไซอิ๋วที่ออกอากาศในปี พ.ศ. 2553 สำหรับไซอิ๋วเวอร์ชันอื่น ดูที่ ไซอิ๋ว (แก้ความกำกวม)
| ไซอิ๋ว |
| --- | --- |
ประเภท: ปรัมปราจีน, แฟนตาซี, ผจญภัย
เค้าโครงจาก: ไซอิ๋ว โดย อู๋ เฉิงเอิน
บทโดย: จาง ผิงซื่อ
กำกับโดย: เฉิง หลี่ตง
พิธีกร: เฉิง หลี่ตง
แสดงนำ: เฟย เจิ้นเสียง วิคเตอร์ เฉิน เซี่ย หนิง โหมว เฟิงปิน
ดนตรีแก่นเรื่องเปิด: Ta Ge Xi Xing (踏歌西行) ขับร้องโดย Tengger
ดนตรีแก่นเรื่องปิด: 1. Wo Xin Bu Bian (我心不变) ขับร้องโดย Tan Jing 2. Xi You Ge (西游歌) ขับร้องโดย เฟย เจิ้นเสียง, วิคเตอร์ เฉิน, เซี่ย หนิง, โหมว เฝิงปิน
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 52
การผลิต
ผู้อำนวยการสร้าง: เฉิง หลี่ตง
สถานที่ถ่ายทำ: จีน
ความยาวตอน: 45 นาทีต่อตอน
ออกอากาศ
เครือข่าย: Zhejiang Satellite TV (จีน) ช่อง 3 (ไทย)
ออกอากาศ: 14 กุมภาพันธ์ ค.ศ. 2010 (2010-02-14)
ไซอิ๋ว (จีน: 西遊記 อังกฤษ: Journey to the West) เป็นละครโทรทัศน์จีนที่สร้างในปี ค.ศ. 2010 มีเค้าโครงมาจากนวนิยายชื่อเดียวกันที่ประพันธ์โดย อู๋ เฉิงเอิน กำกับการแสดงและดำเนินงานสร้างโดย เฉิง หลี่ตง นำแสดงโดย เฟย เจิ้นเสียง, วิคเตอร์ เฉิน, เซี่ย หนิง, โหมว เฝิงปิน ออกอากาศวันแรกในจีนที่ช่อง Zhejiang Satellite TV (ZJSTV) ตั้งแต่วันที่ 14 กุมภาพันธ์ พ.ศ. 2553 สำหรับในไทยออกอากาศใน ช่อง 3 ละครเรื่องนี้ไม่เกี่ยวข้องกับไซอิ๋ว ฉบับ พ.ศ. 2554 แต่อย่างใด
นักแสดงนำ > นักแสดงหลัก

เฟย เจิ้นเสียง รับบท ซุน หงอคง
วิคเตอร์ เฉิน รับบท พระถังซัมจั๋ง
เซี่ย หนิง รับบท ตือโป๊ยก่าย
โหมว เฝิงปิน รับบท ซัวเจ๋ง
นักแสดงนำ > นักแสดงสมทบ

หาน เสว่ รับบท ปีศาจกระดูกขาว, ปีศาจนกขาว/ เปียนเปียน
โจแอน เฉิน รับบท พระโพธิสัตว์กวนอิม
ถัง กั๋วเฉียง รับบท เง็กเซียนฮ่องเต้
หวัง หลี่เคอ รับบท ฉิงหลิง, ผู้ปกครองเมืองแม่ม่าย
หลิว เจีย รับบท ซือ หวิงมู่, หญิงม่าย
ฟ่าน จื้อฉี รับบท ไต้ซาง หลัวจุ้น
จู เหยินเฟย รับบท พระยูไลพุทธเจ้า
ซู่ หวนเจิน รับบท พระสุโพธิเถระ
ซู หยงเติ้ง รับบท จักรพรรดิถังไท่จง
เซียวเหย รับบท นาจา
หลิว อิง รับบท ฉางเอ๋อ
เฉิน ซื่อหาน รับบท พระศรีอาริยเมตไตรย์
ไดอาน่า ผัง รับบท เปาจู่
ซุน เห่า รับบท พระอานนท์
ซุน เฉียง รับบท พระมหากัสสปะ, จักรพรรดิเกราะทอง
ไต้ ซุนหรง รับบท ราชครูแห่งเมืองแม่ม่าย
โจว จื่อหยา รับบท ที่ปรึกษาแห่งเมืองแม่ม่าย
ฮั่น หยินหลง รับบท ราชามังกรแห่งทะเลตะวันออก
ซู่ เสี่ยวหมิง รับบท ราชามังกรแห่งทะเลเหนือ
เฉิน เจ้า รับบท ราชามังกรแห่งทะเลใต้
ถัง กัง รับบท ราชามังกรแห่งทะเลตะวันตก
หลิว ซือ รับบท องค์หญิงพัดเหล็ก
เฉิน โส่วเหอ รับบท พระทีปังกรพุทธเจ้า
ดูเพิ่ม

ไซอิ๋ว
ไซอิ๋ว
แหล่งข้อมูลอื่น

(จีน) Journey to the West on Baidu Baike
ไซเรน (สัตว์สะเทินน้ำสะเทินบก)

สำหรับสัตว์ประหลาดในเทพปกรณัมกรีก ดูที่ ไซเรน
| ไซเรน ช่วงเวลาที่มีชีวิตอยู่:  ครีเตเชียสยุคสุดท้าย - ปัจจุบัน, 95–0Ma  PreꞒ Ꞓ O S D C P T J K Pg N      |
| --- | --- |

ไซเรน (บน: สกุล Pseudobranchus; ล่าง: สกุล Siren)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Sirenoidea
วงศ์:: Sirenidae Gray, 1825

สกุล
 † Habrosaurus     Pseudobranchus    Siren
ไซเรน (อังกฤษ: Sirens) สัตว์สะเทินน้ำสะเทินบกจำพวกซาลาแมนเดอร์วงศ์หนึ่ง ใช้ชื่อวงศ์ว่า Sirenidae จัดอยู่ในอันดับย่อย Sirenoidea
ไซเรน มีความแตกต่างจากซาลาแมนเดอร์จำพวกอื่น ๆ พอสมควร เนื่องจากมีลำตัวเรียวยาวคล้ายปลาไหลหรือเขียดงู ไม่มีขาคู่หลังและกระดูกเชิงกราน ขาคู่หน้าเล็กมากและนิ้วเท้าลดจำนวนลง ปากเป็นจะงอยแข็ง เมื่อเข้าสู่วัยเจริญพันธุ์ยังคงรูปโครงสร้างของระยะวัยอ่อนไว้หลายประการ เช่น ไม่มีเปลือกตา, มีเหงือก, มีช่องเปิดเหงือก 1 คู่ หรือ 3 ช่อง, ไม่มีฟัน, ไม่มีกระดูกแมคซิลลา หรือมีขนาดเล็กมาก รวมทั้งลักษณะโครงสร้างของผิวหนัง
มีความยาวของลำตัวประมาณ 10–90 เซนติเมตร อาศัยอยู่ในน้ำตลอดเวลา เช่น บึง, ทะเลสาบ หรือแหล่งน้ำที่มีกระแสน้ำไม่แรง และมีพืชน้ำขึ้นหนาแน่น กินอาหารจำพวกสัตว์ไม่มีกระดูกสันหลังขนาดเล็ก เช่น กุ้ง, ปู, แมลงน้ำ, หนอนแดง, ไส้เดือนน้ำ เป็นต้น โดยกินด้วยการดูด ในช่วงฤดูแล้งจะฝังตัวอยู่ใต้โคลน โดยสร้างปลอกหุ้มตัวคล้ายดักแด้ของแมลง การปฏิสนธิของไซเรน เกิดขึ้นภายนอกตัว และไม่พบมีพฤติกรรมเกี้ยวพาราสี และไม่มีต่อมโคลเอคัลซึ่งเป็นต่อมที่ตัวผู้ของซาลาแมนเดอร์จำพวกอื่นใช้สร้างสเปอร์มาโทฟอร์ และของตัวเมียใช้เก็บสเปิร์ม ตัวเมียวางไข่ติดกับพืชน้ำหรือสร้างรังอยู่ในกอของพืชน้ำที่อยู่ใต้น้ำ บางชนิดมีพฤติกรรมเฝ้าไข่
การจำแนก

แบ่งออกได้เป็น 2 สกุล 4 ชนิด ได้แก่
Pseudobranchus Gray, 1825
Pseudobranchus axanthus
Pseudobranchus striatus
Siren Österdam, 1766
Siren intermedia
Siren lacertina
ไซเรน พบกระจายพันธุ์อยู่บริเวณแม่น้ำมิสซิสซิปปีในสหรัฐอเมริกา และทางตอนบนของเม็กซิโกในพื้นที่ทางตะวันออกเฉียงเหนือ
แหล่งข้อมูลอื่น

Tree of Life: Sirenidae (อังกฤษ) เก็บถาวร 2017-04-02 ที่ เวย์แบ็กแมชชีน
ไซโคลเพนตาไดอีนิลไอเอิร์น ไดคาร์โบนิล ไอโอไดด์

Chemical compound
ไซโคลเพนตาไดอีนิลไอเอิร์น ไดคาร์โบนิล ไอโอไดด์ (อังกฤษ: Cyclopentadienyliron dicarbonyl iodide) เป็นสารประกอบออร์กาโนไอเอิร์น ที่มีสูตรเคมี (C5H5)Fe(CO)2I เป็นของแข็งสีน้ำตาลเข้มที่ละลายในตัวทำละลายอินทรีย์ที่พบโดยทั่วไป
การเตรียม

ไซโคลเพนตาไดอีนิลไอเอิร์น ไดคาร์โบนิล ไอโอไดด์ สามารถสังเคราะห์โดยปฏิกิริยาของ ไซโคลเพนตาไดอีนิลไอเอิร์น ไดคาร์โบนิล ไดเมอร์ ด้วย I2:
ซึ่งมันอาจจะเป็นคนแรกที่รายงานโดย พอลสัน และฮอลแลม
ไซเบอร์สเปซ

ไซเบอร์สเปซ (อังกฤษ: Cyberspace) หรือ ปริภูมิไซเบอร์ เป็นภาวะนามธรรมเชิงอุปลักษณ์ ใช้ในด้านปรัชญา หรือ คอมพิวเตอร์ เป็นความจริงเสมือนซึ่งแทนโลกในทฤษฎีทางปรัชญาของ คารล์ ปอปเปอร์ (Karl Popper) ซึ่งรวมทั้งสิ่งต่างๆ ในคอมพิวเตอร์จนถึงระบบเครือข่าย
นามธรรม

ความหมายมีหลากหลายรูปแบบ เช่น หมายถึงปริภูมิของวัตถุและเอกลักษณ์หรือความเป็นตัวตนของมันในโลกอินเทอร์เน็ต หรือพื้นที่ ช่องว่างในโลกของเกม รวมถึงสภาวะแวดล้อมสามมิติที่ผู้ใช้เหมือนจมลึกเข้าไปข้างใน ประกอบด้วยสิ่งสังเคราะห์ต่างๆ หรือบางครั้งก็หมายถึงแหล่งที่อยู่ที่สร้างขึ้น แต่งเติมขึ้นเอง ไม่มีอยู่จริง เป็นต้น โดยอาจมีตัวตนของผู้ใช้งาน โดยในการพัฒนาตัวตนของ ไซเบอร์สเปซ นั้นมีความสามารถในการยืนยันตัวตน สามารถตรวจสอบและนำพาไปยังผู้ใช้จริงในโลกจริง ที่มิใช่ ไซเบอร์สเปซ
รูปธรรม

ในทางสังคมมีการนำไซเบอร์สเปซ มาใช้ในชีวิตประจำวันเรียกว่ากลุ่มคน หรือสมาคมหนึ่งที่มีการเชื่อมต่อทางระบบอินเทอร์เน็ตผ่านทางไซเบอร์สเปซ รูปแบบใดก็ตาม ที่สามารถพบเจอได้ในชีวิตประจำวัน และกำลังเป็นที่นิยมเช่น facebook Twitter หรือ สมาคมกลุ่มคนที่มีความชอบ ความต้องการในทางเดียวกัน เช่น กลุ่มผู้นิยมดนตรี เพลง ละคร ตัวนักแสดง หรือสิ่งใดสิ่งหนึ่งที่มีการเผยแพร่ในทางสาธารณะและมีผู้คนนิยม เป็นจำนวนหนึ่งก็จะมีการก่อตัวขึ้นในโลกไซเบอร์สเปซ
รายการอ้างอิง

↑  พจนานุกรมคำศัพท์คอมพิวเตอร์ สำนักพิมพ์ ซีเอ็ด
ไซโตโปรเทคแตนต์

ไซโตโปรเทคแตนต์ (อังกฤษ: cytoprotectant) เป็นยาที่ใช้รักษาแผลในกระเพาะ โดยไม่มีฤทธิ์ในการลดกรดในกระเพาะอาหาร แต่จะไปเพิ่มเมือกที่ปกป้องผนังกระเพาะ
ประเภท

คาร์บีโนโซโลน (Carbenoxolone)
ดีไกลไซร์ไรซิไนส์ ลิคลอไรซ์ (deglycyrrhizinised liquorice)
ซูคราลเฟต (อะลูมิเนียม ไฮดรอกไซด์ และ ซัลเฟเตด ซูโครส),
โปรสตาแกลนดิน อานาลอก
ไตร-โพแตสเซียม ได-ซิตราโต บิสมูเทต(tri-potassium di-citrato bismuthate)
ไซแอนซ์ ไดเร็ค

ไซแอนซ์ ไดเร็ค (อังกฤษ: ScienceDirect) เป็นเว็บไซต์ บริหารโดย สำนักพิมพ์แองโกล-ดัชที่ชื่อว่าแอ็ลเซอเฟียร์ เว็บไซต์ถูกเปิดตัวในเดือนมีนาคม ปี 2540 เป็นแพลตฟอร์มสำหรับการเข้าถึงของวารสารวิชาการเกือบ 2,500 วารสาร และหนังสืออิเล็กทรอนิกส์มากกว่า 26,000 เล่มด้วยกัน วารสารถูกจัดเป็น 4 กลุ่มหลัก ประกอบด้วย วิทยาศาสตร์กายภาพและวิศวกรรมศาสตร์ ชีววิทยาศาสตร์ วิทยาศาสตร์สุขภาพ รวมไปถึงสังคมศาสตร์และมนุษยศาสตร์ โดยปกติแล้วบทความส่วนใหญ่จะมีบทคัดย่อที่เข้าถึงได้โดยไม่มีค่าใช้จ่าย (ในรูปแบบเอกสารใช้ได้หลายระบบ (PDF) รวมไปถึงเอชทีเอ็มแอลในสิ่งพิมพ์ใหม่ๆ) และต้องสมัครสมาชิกหรือจ่ายแบบ pay-per-view
ดูเพิ่ม

สโกปัส
Thomas G. De Petro. "ScienceDirect – Elsevier Science's MegaSource". Econtent. 23 (6): 56–61. คลังข้อมูลเก่าเก็บจากแหล่งเดิมเมื่อ 2014-06-11. สืบค้นเมื่อ 2016-01-11.
Jason Bengtson. "ScienceDirect Through SciVerse: A New Way To Approach Elsevier". Medical Reference Services Quarterly. 30 (1): 42–49. doi:10.1080/02763869.2011.541346.
Carol Tenopir, Peiling Wang, Yan Zhang, Beverly Simmons, Richard Pollard. "Academic users' interactions with ScienceDirect in search tasks: Affective and cognitive behaviors". Information Processing & Management. 44 (1): 105–121. doi:10.1016/j.ipm.2006.10.007.{{cite journal}}:  CS1 maint: multiple names: authors list (ลิงก์)
Hao-Ren Ke, Rolf Kwakkelaar, Yu-Min Tai, Li-Chun Chen. "Exploring behavior of E-journal users in science and technology: Transaction log analysis of Elsevier's ScienceDirect OnSite in Taiwan". Library & Information Science Research. 24 (3): 265–291. doi:10.1016/S0740-8188(02)00126-3.{{cite journal}}:  CS1 maint: multiple names: authors list (ลิงก์)
David Nicholas, Ian Rowlands, Paul Huntington, Hamid R. Jamali, Patricia Hernández Salazar. "Diversity in the e-journal use and information-seeking behaviour of UK researchers". Journal of Documentation. 66 (3): 409–433. doi:10.1108/00220411011038476.{{cite journal}}:  CS1 maint: multiple names: authors list (ลิงก์)
ลิงก์เพิ่ม

เว็บไซต์ทางการ
ScienceDirect info site
ไซเฟอร์

| ไซเฟอร์ |
| --- | --- |
ที่เกิด: เกาหลีใต้
แนวเพลง: เคป็อป อีดีเอ็ม อาร์แอนด์บี
ช่วงปี: ค.ศ. 2021 (2021)–ปัจจุบัน
ค่ายเพลง: R.A.I.N. Company

สมาชิก:  ทัน  ฮวี  ฮยอนบิน  เคตะ  แทก  โดฮวาน  วอน 
ไซเฟอร์ (อังกฤษ: Ciipher: {{langx|ko|싸이퍼) เป็นกลุ่มบอยแบนด์ชาวเกาหลีใต้ที่สร้างโดยเรนนักร้องชาวเกาหลีใต้ สังกัดบริษัท R.A.I.N. มีสมาชิก 7 คน ประกอบด้วย ทัน, ฮวี, ฮยอนบิน, เคตะ, แทก, โดฮวาน และ วอน กลุ่มนี้เปิดตัวเมื่อวันที่ 15 มีนาคม พ.ศ. 2564 พร้อมกับอีพี An Ggulyeo
สมาชิก

ดัดแปลงมาจากประวัติใน Naver และเว็บไซต์
ทัน (탄)
ฮวี (휘)
ฮยอนบิน (현빈) – หัวหน้าวง
เคตะ (케이타)
แทก (태그)
โดฮวาน (도환)
วอน (원)
ผลงานเพลง > เอกซ์เทนเดดเพลย์

| ชื่อ | รายละเอียด | ตำแหน่งชาร์ตสูงสุด> KOR  | ยอดขาย |
| --- | --- | --- | --- |
| An Ggulyeo (เกาหลี: 안꿀려; แปล It won't work) |  วางจำหน่าย: 15 มีนาคม 2021  สังกัด: อาร์.เอ.ไอ.เอ็น. คอมปะนี , กาเกา  รูปแบบ: ซีดี, ดิจิทัลดาวน์โหลด รายชื่อเพลง Solo (모태솔로)  I Like You (안꿀려)  Give me Love  Fire  Fall in Love  | 28 |  KOR: 16,475 |
"—" หมายถึง ไม่ติดชาร์ตหรือไม่ได้เผยแพร่ในภูมิภาคนั้น  "N/A" หมายถึง ไม่มีชาร์ต
ผลงานเพลง > ซิงเกิล

| ชื่อ | ปี | ตำแหน่งสูงสุด> KOR  | อัลบั้ม |
| --- | --- | --- | --- |
| "I Like You" (안꿀려) | 2021 | — | An Ggulyeo |
"—" หมายถึง ซิงเกิลนั้นไม่ติดชาร์ตหรือไม่ได้เผยแพร่ในภูมิภาคนั้น
โซยูทิงก์ยูแคนดานซ์ ฤดูกาลที่ 1

| โซยูทิงก์ยูแคนดานซ์ ฤดูกาลที่ 1 |
| --- | --- |
ประเภท: เรียลลิตี้โชว์
สร้างโดย: ไซมอน ฟูลเลอร์ ไนเจล ลิธโกว์
พิธีกร: ลอเรน ซานเชส
ประเทศแหล่งกำเนิด: สหรัฐอเมริกา
การผลิต
ผู้อำนวยการสร้าง: ไนเจล ลิธโกว์
ออกอากาศ
เครือข่าย: ฟ็อกซ์
ออกอากาศ: 20 กรกฎาคม พ.ศ. 2548 – 5 ตุลาคม พ.ศ. 2548
โซยูทิงก์ยูแคนดานซ์ (อังกฤษ: So You Think You Can Dance) เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น โดยออกอากาศทางช่อง ฟ็อกซ์ เมื่อวันที่ 20 กรกฎาคม 2005 เป็นตอนแรก โดยมี ลอเรน ซานเชส เป็นพิธีกร และมี ไนเจล ลิธโกว์ เป็นกรรมการหลัก ร่วมกับกรรมการรับเชิญท่านอื่นๆ ได้แก่ แมรี่ เมอร์ฟี่ย์, แดน คาราตี้, มีอา ไมเคิลส์ และ ไบรอัน ฟรีดแมน และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 16 คน ผู้ชนะจะได้เงินรางวัล 100,000 เหรียญสหรัฐอเมริกา    นิค ลาซารินี เป็นผู้ชนะคนแรกของรายการ ได้รับตำแหน่งนักเต้นคนโปรดของอเมริกา ในวันที่ 5 ตุลาคม 2005 จากคะแนนโหวตถึง 37.7% ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่น > สถานที่

สถานที่หลักที่ใช้ในการออดิชั่นได้จัดขึ้นในเมืองต่างๆ ได้แก่
| 0 | 1 | 2 |
| --- | --- | --- |
| สถานที่ | เมือง | กรรมการ |
| ชิคาโก เทียเตอร์ | ชิคาโก, อิลลินอยส์ | ไนเจล ลิธโกว์ บอนนี่ ลิธโกว์ ไซมอน ฟูลเลอร์ |
| แมนฮัตตัน เทียเตอร์ | นิวยอร์ก, นิวยอร์ก | ไนเจล ลิธโกว์ บอนนี่ ลิธโกว์ ไซมอน ฟูลเลอร์ |
| ออเฟอุม เทียเตอร์ | ลอสแอนเจลิส, แคลิฟอร์เนีย | ไนเจล ลิธโกว์ บอนนี่ ลิธโกว์ ไซมอน ฟูลเลอร์ |
การออดิชั่น > รูปแบบการคัดเลือก

ผู้ที่มาออดิชั่นนั้นจะมีเวลาคนละ 1 นาทีเพื่อแสดงการเต้นให้กรรมการชม หลังจากนั้นกรรมการจะตัดสินว่าการเต้นนั้นดีพอหรือไม่ หากไม่ดีพอก็จะถูกส่งกลับบ้าน หรือหากดีพอ ก็จะมีโอกาสได้เข้าสู่รอบเรียนท่าเต้น เพื่อมาเต้นให้กรรมการได้ชมอีกครั้ง และในที่สุดกรรมการจะคัดเลือกเอานักเต้น 50 คนเข้าสู่สัปดาห์ฮอลลีวูดต่อไป ซึ่งเกณท์ของผู้เข้าแข่งขันนั้นจะต้องมีอายุระหว่าง 18-30 ปี
สัปดาห์ฮอลลีวูด

กรรมการ: ไนเจล ลิธโกว์, แมรี่ เมอร์ฟี่ย์, แดน คาราตี้, มีอา ไมเคิลส์, ไบรอัน ฟรีดแมน, อเล็ก ดา ซิลวา
สัปดาห์ฮอลลีวูดนั้นจัดขึ้นที่ ฮอลลีวูด ใน ลอสแอนเจลิส, แคลิฟอร์เนีย นักเต้นชาย 25 คน และหญิง 25 คน ได้ถูกเรียกกลับมาสู่การออดิชั่นอีกครั้ง ซึ่งการออดิชั่นในครั้งนี้ จะคัดให้เหลือเพียง นักเต้นชาย 8 คน และหญิง 8 คน เท่านั้น ซึ่งเมื่อรวมแล้วจะมีนักเต้นทั้งหมด 16 คน ที่ได้เข้าสู่รอบจริงในรายการ
| --- | --- |
รูปแบบการเต้น: ผู้ฝึกสอน
ซัลซ่า: อเล็ก ดา ซิลวา
แจ๊ส: ไบรอัน ฟรีดแมน
ฮิป-ฮอป: แดน คาราตี้
ร่วมสมัย: มีอา ไมเคิลส์
แซมบ้า: แมรี่ เมอร์ฟี่ย์
ผู้เข้าแข่งขัน > นักเต้น 16 คนสุดท้าย > นักเต้นชาย

| ชื่อ | อายุ | เมือง | แนวการเต้น | วันที่ถูกคัดออก |
| --- | --- | --- | --- | --- |
| นิค ลาซารินี | 21 | ซันนีเวล, แคลิฟอร์เนีย | ร่วมสมัย / แจ๊ส | ชนะเลิศ |
| เจมิล แมกกี | 21 | โคลัมบัส, โอไฮโอ | ฮิป-ฮอป / ป๊อปปิ้ง | อันดับที่ 3 |
| เบลก แมกแกรธ | 21 | ลอสแอนเจลิส, แคลิฟอร์เนีย | ร่วมสมัย / แจ๊ส | 21 กันยายน 2005 |
| อาร์เทม ชิกวินเซฟ | 22 | เมนโล ปาร์ค, แคลิฟอร์เนีย | ละติน บอลรูม | 14 กันยายน 2005 |
| ไรอัน คอนเฟอริโด | 22 | ดาวนี่ย์, แคลิฟอร์เนีย | บี-บอย | 7 กันยายน 2005 |
| แอลแลน ไฟร์แอส | 30 | ซานฟรานซิสโก, แคลิฟอร์เนีย | ฮิป-ฮอป | 31 สิงหาคม 2005 |
| เครก เดอ โรซา | 18 | เมานท์ ซีนาย, นิวยอร์ก | ร่วมสมัย / แจ๊ส | 24 สิงหาคม 2005 |
| จอนนิส แทนนิส | 20 | เบอร์นาบี, บริติช โคลัมเบีย | ฮิป-ฮอป | 17 สิงหาคม 2005 |